Jonas Henry Støre

Jonas Henry Paulsen Støre (født 8. februar 1888 i Levanger, død 15. november 1974 i Oslo) var en norsk industrileder.

Hans foreldre var middelskolelærer og ordfører Paul Edvart Støre og hustru Elisabeth Marienborg. Jonas Henry Støre giftet seg i 1924 med Carin Helena Bohman. De ble foreldre til skipsmegler Ulf Jonas Støre og besteforeldre til statsminister og Arbeiderpartiets leder Jonas Gahr Støre.

Han gikk Oslo handelsgymnasium og studerte deretter sosialøkonomi ved universitetet, mens han arbeidet i Centralbanken for Norge. I 1908 ble han ansatt ved Notodden Salpeterfabrikk. Støre var administrerende direktør ved den elektrokjemiske fabrikken Sodium i Trondhjem fra 1917 til 1919. Han ble i 1919 kontorsjef og i 1926 administrerende direktør ved Norsk Sprængstofindustri i Oslo. Han avgikk med pensjon i 1953.

Han var medlem av sentralstyrene i Norsk Arbeidsgiverforening og Norges Industriforbund. Han hadde også styreverv i en rekke industriforetak, deriblant som styremedlem i Norske Zinkprodukter, Åmdals Verk Gruver og Sulitjelma Gruber samt medlem av representantskapene i A/S Sydvaranger, Hafslund og Norsk Aluminium Co. Støre var også styreformann i Christiania Bank og Kreditkasse fra 1946.

Referanser 

Norske bedriftsledere
Alumni fra Universitetet i Oslo
Personer fra Levanger kommune